Noteikumu (grozījumu) projekts 23-TA-94
Izdrukāts 29.07.2026. 21.40 - 1.0 Redakcija
Noteikumu (grozījumu) projekts 23-TA-94
Izdrukāts 29.07.2026. 21.40 - 1.0 Redakcija
Grozījumi Ministru kabineta 2016. gada 15. jūlija noteikumos Nr. 485 "Nozaru ekspertu padomju izveidošanas, darbības un darbības koordinācijas kārtība"
Izdoti saskaņā ar Profesionālās izglītības likuma
7. panta 14. punktu un 12. panta desmito daļu
· Izdarīt Ministru kabineta 2016. gada 15. jūlija noteikumos Nr. 485 "Nozaru ekspertu padomju izveidošanas, darbības un darbības koordinācijas kārtība" (Latvijas Vēstnesis, 2016, 141. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Profesionālās izglītības likuma7. panta 14. punktu un 12. panta desmito daļu".
· 2. Izteikt 2. punktu šādā redakcijā:
· "2. Padomes sastāvā ir nozaru darba devēju vai to apvienību, nozaru profesionālo organizāciju, arodbiedrību vai darbinieku un valsts institūciju deleģēti pārstāvji. Atbilstoši attiecīgās padomes kompetencē esošo jautājumu specifikai dalībai padomes darbā bez balsstiesībām var iesaistīt izglītības iestāžu un pašvaldību pārstāvjus  un citus nozares ekspertus.
·  ".
· 3. Izteikt 8. punktu šādā redakcijā:
· "8. Šo noteikumu 2. punktā minētās institūcijas pārstāvjus darbam padomē deleģē, iesniedzot koordinācijas institūcijai attiecīgu iesniegumu. Iesniegumā norāda pārstāvja vārdu, uzvārdu, kontaktinformāciju un pamatojumu pārstāvja atbilstībai darbam attiecīgajā padomē, minot atbilstošo izglītību un pieredzi."
· 4. Izteikt 9. punktu šādā redakcijā:
· "9. Padomes institucionālo pārstāvniecību  pēc koordinācijas institūcijas priekšlikuma apstiprina sadarbības apakšpadome."
· 5. Izteikt 11. punktu šādā redakcijā:
· "11. Padomes darbu vada un padomi pārstāv padomes priekšsēdētājs. Padomes priekšsēdētāju padome ievēlē no padomes locekļu vidus. Padomes nolikumā nosaka padomes priekšsēdētāja ievēlēšanas termiņu un pārvēlēšanas kārtību."
· 6. Izteikt 12. punktu šādā redakcijā:
· "12. Padomes sēdes notiek saskaņā ar padomes sēžu grafiku, bet ne retāk kā divas reizes gadā. Padomes sēžu grafiku apstiprina padome, saskaņojot ar koordinācijas institūciju."
· 7. Izteikt 13. punktu šādā redakcijā:
· "13. Padomes sēdes sasauc padomes priekšsēdētājs, bet priekšsēdētāja prombūtnes laikā priekšsēdētāja vietnieks vai cita priekšsēdētāja nominēta persona. "
· 8. Izteikt 14. punktu šādā redakcijā:
· "14. Padomes sēdes darba kārtību apstiprina padome."
· 9. Izteikt 15. punktu šādā redakcijā:
· "15. Padomes loceklis ir tiesīgs ierosināt sasaukt padomes ārkārtas sēdi, iesniedzot iesniegumu padomes priekšsēdētājam, bet priekšsēdētāja prombūtnes laikā priekšsēdētāja vietniekam.  "
· 10. Izteikt 16. punktu šādā redakcijā:
· "16. Padomes locekļus par padomes sēdi informē vismaz septiņas dienas iepriekš, nosūtot uzaicinājumu uz padomes locekļa norādīto elektroniskā pasta adresi, kurā norāda sēdes laiku, vietu un darba kārtības priekšlikumu."
· 11. Izteikt 17. punktu šādā redakcijā:
· "17. Padomes sēdes vada padomes priekšsēdētājs. Padomes priekšsēdētāja prombūtnes laikā padomes priekšsēdētāja pienākumus pilda padomes priekšsēdētāja vietnieks vai padomes priekšsēdētāja pilnvarots padomes loceklis."
· 12. Izteikt 18. punktu šādā redakcijā:
· "18. Padomes sēdes tiek protokolētas. Koordinācijas institūcija septiņu dienu laikā sagatavo padomes sēdes protokolu un saskaņo to ar padomes locekļiem."
· 13. Izteikt 19. punktu šādā redakcijā:
· "19. Padomes sēdes protokolu paraksta padomes priekšsēdētājs vai persona, kas atbilstoši šo noteikumu  17. punktā punktā noteiktajam ir vadījusi padomes sēdi."
· 14. Izteikt 22.2. apakšpunktu šādā redakcijā:
· "22.2. padomes locekļi ne vēlāk kā piecu darba dienu laikā sagatavo viedokli par lēmuma projektu un, izmantojot elektronisko pastu, nosūta to koordinācijas institūcijai;".
· 15. Izteikt 22.3. apakšpunktu šādā redakcijā:
· "22.3. elektroniski saņemtos viedokļus pievieno elektroniskās saskaņošanas protokolam. Elektroniskās saskaņošanas protokolu paraksta padomes priekšsēdētājs vai viņa vietnieks, vai padomes priekšsēdētāja pilnvarots padomes loceklis. Koordinācijas institūcija par lēmuma pieņemšanu piecu dienu laikā informē padomes locekļus;".
· 16. Izteikt 23. punktu šādā redakcijā:
· "23. Atbilstoši attiecīgās padomes kompetencē esošajiem jautājumiem vai darbības specifikai padomei ir tiesības izveidot apakšpadomes vai darba grupas konkrētu padomes kompetencē esošu jautājumu risināšanai. "
· 17. Papildināt ar 23.1 punktu šādā redakcijā:
· "23.1 Padomes izveidotās darba grupas darbojas atbilstoši lēmumam par to izveidošanu un sniedz padomei priekšlikumus par to kompetencē esošajiem jautājumiem.
·  ".
· 18. Papildināt ar 23.2 punktu šādā redakcijā:
· "23.2 Padomes izveidotā  apakšpadome ir pastāvīga padomes struktūrvienība, kuras kompetencē ir daļa no padomes kompetencē esošajiem jautājumiem un kurā piedalās daļa no padomes locekļiem. Apakšpadomes darbojas atbilstoši šādai kārtībai:
· 23.1.  apakšpadome ir tiesīga pieņemt lēmumus ar apakšpadomes locekļu balsu vairākumu;
· 23.2. apakšpadomes darbu vada apakšpadomes priekšsēdētājs, kuru ievēl no apakšpadomes locekļu vidus;
· 23.3. apakšpadomes vadītāja prombūtnes laikā apakšpadomes vadītāja pienākumus pilda tā pilnvarots apakšpadomes loceklis;
· 23.4. apakšpadomes sēdes  protokolē un koordinācijas institūcija septiņu dienu laikā sagatavo apakšpadomes sēdes protokolu un saskaņo to ar apakšpadomes sēdes vadītāju.
· 
·  ".
· 19. Izteikt 24.8. apakšpunktu šādā redakcijā:
· "24.8. nodrošina dokumentu un informācijas apriti starp padomi un citām institūcijām, tai skaitā informācijas apriti starp padomi un profesionālās izglītības iestādēm, attiecīgās nozares ministriju un darba devējiem jautājumos par darba vidē balstītu mācību un prakses  īstenošanu;
·  ".
· 20. Izteikt 24.11. apakšpunktu šādā redakcijā:
· "24.11. izskata iesniegtos ierosinājumus par padomes reorganizāciju vai  likvidāciju, sagatavo un iesniedz sadarbības apakšpadomei attiecīgus priekšlikumus."
· 21. Papildināt ar 24.1 punktu šādā redakcijā:
· "24.1 Nacionālais padomju koordinators sadarbojas ar padomju koordinācijas institūcijām, nodrošina to savstarpējo informācijas apmaiņu, risina jautājumus, kas attiecas uz visām padomēm, kā arī sniedz ierosinājumus sadarbības apakšpadomei par padomju reorganizāciju."
· 22. Izteikt IV nodaļas nosaukumu šādā redakcijā:
· "IV. Padomes reorganizācija un likvidācija".
· 23. Izteikt 25. punktu šādā redakcijā:
· "25. Padomes reorganizāciju vai likvidāciju ir tiesīgas ierosināt nozares darba devēju organizācijas, arodbiedrības un to apvienības, nozares profesionālās organizācijas, attiecīgās ministrijas un pati padome, iesniedzot iesniegumu koordinācijas institūcijai, kā arī koordinācijas institūcija pēc savas iniciatīvas. Koordinācijas institūcija sagatavo priekšlikumu par padomes likvidāciju un iesniedz sadarbības apakšpadomei."
· 24. Izteikt 26. punktu šādā redakcijā:
· "26. Lēmumu par padomes reorganizāciju vai likvidāciju pieņem sadarbības apakšpadome."

